Na temelju članka 18. stavka 2. Zakona o Hrvatskoj gorskoj službi spašavanja (“Narodne novine” broj 79/06 i 110/15) i članka 33. Statuta Općine Omišalj (“Službene novine Primorsko-goranske županije” broj 5/21), Općinsko vijeće Općine Omišalj na 13. sjednici održanoj 6. prosinca 2023. godine, donijelo je

**PROGRAM  
javnih potreba za obavljanje djelatnosti  
Hrvatske gorske službe spašavanja – Stanica Rijeka u 2024. godini**

**Članak 1.**

Programom javnih potreba za obavljanje djelatnosti Hrvatske gorske službe spašavanja – Stanica Rijeka u 2024. godini (u daljnjem tekstu: Program) donosi se plan rasporeda sredstava Proračuna Općine Omišalj za 2024. godinu u dijelu koji se odnosi na financiranje redovite djelatnosti Hrvatske gorske službe spašavanja – Stanice Rijeka (u daljnjem tekstu: HGSS – Stanica Rijeka) od značaja za Općinu Omišalj.

**Članak 2.**

Financijska sredstva za ostvarivanje javnih potreba ovoga Programa osiguravaju se u Proračunu Općine Omišalj za 2024. godinu u ukupnom iznosu od 2.000,00 eura.

**Članak 3.**

Općina Omišalj i HGSS – Stanica Rijeka sklopit će ugovor o načinu i uvjetima financiranja aktivnosti iz ovoga Programa.

**Članak 4.**

HGSS – Stanica Rijeka obvezna je Općini Omišalj podnijeti godišnje izvješće o izvršenju ovoga Programa u roku od 60 dana od isteka poslovne godine odnosno do 28. veljače 2025. godine.

**Članak 5.**

Ovaj Program objavit će se u „Službenim novinama Primorsko-goranske županije“, a stupa na snagu 1. siječnja 2024.godine.

KLASA: 024-01/23-01/130

URBROJ: 2170-30-23-13

Omišalj, 6. prosinca 2023.

**OPĆINSKO VIJEĆE OPĆINE OMIŠALJ**

**Predsjednica**

**Dunja Mihelec, v.r.**